fallas - Resum del Ple de Junta Central Fallera del mes de juny de 2021\nResum del Ple de Junta Central Fallera del mes de juny de 2021\nAquest és el resum del Ple de Junta Central Fallera del mes de juny de 2021\nActa del Ple de la Junta Central Fallera celebrat el dia 16 de juny del 2021 a les 19.45 hores en la sala d’Actes de la Fundació Petxina amb la presidència del Sr. Carlos Galiana Llorens, com a Secretària General la Sra. Carmen Blasco Lucas, i amb l’assistència dels membres de JCF relacionats al marge.\nPrimerament la Secretaria General fa dos modificacions a l’acte. Exposa que la delegada del sector Arrancapins – la Roqueta Mercedes de la Guia Maciá és de la comissió fallera de la plaça del pintor Segrelles. La votació de la proposta del sector de Patraix va ser la següent: vots a favor 22. Vots en contra 19 i abstencions 24.\nSeguidament l’acta és aprovada per assentiment.\nLa Presidència comunica que espera i desitja que totes i tots estiguen bé. Aprofita per a enviar públicament les seues mostres d’estima a les persones que han perdut familiars estos últims dies. Demana que se li permeta que ho envie especialment a la família de Mª Carmen Rodríguez. Ella va ser vicepresidenta de JCF i fa uns dies ha perdut el seu germà Pepe. Descansen en pau.\nRecorda que el 18 de juny acaba el termini per a presentar les sol·licituds d’ocupació de domini públic per a les falles de setembre i encara n’hi ha moltes que no han entregat la sol·licitud. Prega que es posen en contacte amb elles i els presidents i presidents perquè no se n’obliden.\nEl 26 de juny serà el curset de formació dels coordinadors i coordinadores COVID-19 realitzat amb la Conselleria de Sanitat Universal i Salut Pública. Cal que assistisca una persona per comissió amb la finalitat que estiguen formats per a les falles COVID-19 de setembre i així tindre recursos per a aplicar la normativa i respondre davant els problemes que puguen sorgir.\nL’alcalde va parlar amb la Generalitat per l’aplicació de la normativa en les festes falleres, concretament en els casals fallers. La Mesa de Seguiment ha estat en contacte directe amb la Conselleria per a agilitzar la desescalada. S’espera tindre noves notícies esta mateixa setmana, ja que eixe va ser el compromís de la Conselleria. Quan es diga alguna cosa, se n’enviarà informació.\nEs recorda als presidents i a les presidentes de les agrupacions falleres que el 21 de juny s’acaba el termini per a demanar les subvencions.\nExposa que queda un mes per a l’Exposició del Ninot i vol que es tinga en compte que els ninots que no van ser arreplegats de l’Exposició de 2020 per part de les comissions o els artistes fallers estan a Fira Valencià. L’Ajuntament s’encarregarà de portar-los a la marina per a participar de l’Exposició. Si algunes comissions volen canviar-lo, podran portar-lo a la Marina i arreplegar el de l’any 2020. La delegació de festejos enviarà en breu les normes per a l’entrega de la resta de ninots.\nL’altre dia una destacada representació d’artistes fallers, encapçalada pel president de la seua Federació van comprovar com es troben les falles emmagatzemades en Fira València. Van vore que es trobaven en perfecte estat. Com ells mateixos van dir, no tenen ni pols. Estan numerades i localitzades.\nLes falles que es trobaven en la Marina han sigut traslladades a Fira València per a fer el muntatge de l’Exposició del Ninot. Per setembre es transportaran a les places d’on s’arreplegaren en març de 2020. Es troben totes controlades. Encara que estan guardades un any, s’ha vist que es troben en bon estat.\nS’ha quedat amb els Gremis per a fer un calendari de l’eixida de les falles de Fira València cap a les diferents demarcacions. En principi, s’estan posant en marxa.\nSobre el tema de les conseqüències de no plantar falla per setembre s’ha sol·licitat a les àrees que se n’encarreguen de l’Ajuntament que realitzen un informe i contesten les qüestions que plantegen algunes comissions.\nEl cens faller havia baixat a 80.685 fallers i falleres. En estos moments es troba en 89.394 fallers i falleres. Es felicita per eixes xifres i dona l’enhorabona als nous fallers i a les noves falleres.\nFinalment es demana una vegada més tota la implicació del món i la comprensió perquè no és fàcil organitzar al mateix temps les falles de setembre de 2021 i l’exercici faller de 2021/2022.\nLa delegació de Cultura agraïx el suport donat a les gales de la Cultura per part del president i les vicepresidències. Destaca també la col·laboració especial de la vicepresidenta de Cultura i les secretàries, la delegació d’Arxiu i Biblioteca i la de Protocol i finalment la dels companys i de les companyes de JCF que estigueren presents. Les gales han sigut una mostra del que és capaç de realitzar el col·lectiu faller en l’estat actual. Estan preparant-se els diferents concursos com ara: teatre, fotografia, audiovisual, presentacions, balls de carrer, etc. Açò comença ja a funcionar.\nLa delegació d’Infantils informa que el 25 d’abril es va realitzar en el palau de l’Exposició la gala infantil i el lliurament de premis. El 21 de juny a les 19.30 hores es realitzarà en el casal de la comissió fallera Duc de Gaeta – Pobla de Farnals la reunió per a preparar les bases del concurs de play-back. Estan preparant-se les bases per als diferents concursos. Amb la delegació de Festejos s’estan preparant l’Exposició del Ninot, l’acte de lliurament de premis i l’Ofrena.\nLa delegació d’Esports informa que van acabar els campionats de pilota valenciana. En el Trofeu Fallera Major de València va quedar campiona la comissió l’Alguer – Enginyer R. Yanini i subcampiona la comissió fallera Humanista Mariner. En el trofeu Fallera Major Infantil de Valencià va guanyar la comissió Cuba – Dénia i queda subcampiona la comissió fallera enginyer Manuel Maese – C. Llorens. En el Trofeu de Delegació Infantil va guanyar la comissió fallera Alqueries de Bellver – Garbí. La comissió fallera Gayano Lluch va quedar subcampiona. Els millors jugadors i jugadores premiats foren: Xavier Suay de García de la comissió fallera Lorca – Olta (divisió d’Honor), Adrian Gil de la comissió fallera Costa y Borrás – Agustina d’Aragó (segona divisió), Alex Soler de la comissió Monestir de Poblet – Aparicio Albiñana (tercera divisió), Óscar Castillo de la comissió fallera de Cuba – Dénia ( millor jugador de la lliga infantil), Luis García de la comissió fallera Duc de Gaeta – Pobla de Farnals (millor jugador del Trofeu de Fallera Major Infantil de València), Enrique Gil de la comissió fallera Duc de Gaeta – la Pobla de Farnals (millor jugador infantil revelació) i Emma Gallego de la comissió fallera enginyer Manuel Maese – C.Llorens (millor jugadora infantil revelació). En el campionat de birles el resultat en la categoría femenina fou campiona la comissió fallera Azcárraga – Ferran el Catòlic, subcampiona la comissió fallera Primat Reig – av. Vinaròs. La tercera classificada fou la comisió fallera Gayano Lluch – M.Merenciano. la millor jugadora femenina fou Amparo Borrás de la comissió fallera Azcárraga – Ferran el Catòlic. En la categoría de birles masculina va guanyar la comissió fallera poeta E. Baró – E. Giniesta. La comissió subcampiona va ser Dr. Serrano – C. Cervera. La tercera classificada fou Azcarraga – Ferran el Catòlic. El millor jugador va ser Xavi Soler de la comissió fallera Azcárraga – Ferran el Catòlic. El 29 de maig en el centre cultura-esportiu “la Petxina” es van lliurar els premis dels esports acabats en eixes dates. Es va celebrar en dos blocs per sectors, i es van complir totes les normatives sanitàries. Es vol agrair a la FDM la cessió del local i a totes les comisions falleres per cumplir amb tots els protocols establits. Continuen celebrant-se els campionats de futbol 7 i pádel. S’han enviat les inscripcions per als campinats de frontó a mà i frontenis. El termini acaba el pròxim 30 de juny i se celebraran els campionats entre el 3 i 4 de juliol. Pròximament s’enviaran les inscripcions d’One wall per a les categories d’adults i infantils, la de pilota valenciana i les preinscripcions de futbol sala femení, futbol 7 infantil i golf. En estes últimes, depenent del nombre de preinscripcions, es valorarà l’interés subscitat per ells i s’estudiarà com organitzar-les. El resum de participació d’equips i fallers i falleres en l’exercici 2020-21 dels campionats organitzats des de la delegació és el següent:\nESPORT | EQUIPS | PARTICIPANTS\nOne Wall 9 9\nFrontó a mà 16 32\nPilota adults 32 96\nPilota infantil 12 36\nBàsquet 3x3 adults 15 80\nBàsquet 3x3 juvenils 7 27\nBàsquet 3x3 infantils 12 44\nConcurs de triples i habilitats adults/juvenils 15 46\nConcurs de triples i habilitats infantils 8 20\nPetanca 20 69\nTenis de taula 14 28\nTenis infantil 10 10\nTenis juvenil 5 5\nTenis adult 17 19\nPádel 96 192\nFutbol 7 26 234\nBirles 65 325\nTOTAL 379 1.272\nLa delegació de Mitjans i Comunicació desitja que estiguen tots i totes bé. Comuniquen que els pròxims dies s’enviarà la circular relativa a l’acreditació dels fotògrafs de les comissions per a l’acte de l’Ofrena. N’hi haurà tres per comissió fallera. Després s’establirà un termini per a arreplegar les acreditacions. S’està preparant una nova edició dels cursos de gestió de la comunicació per al mes de novembre.\nLa delegació de Falla comunica que ha tingut un nivell alt la participació en el concurs de maquetes. La classificació de les escenes ha sigut: 1. Comissió Duc de Gaeta – la Pobla de Farnals 2. R. de València – Sant Valer 3. R. de Maeztu – H. Furió. La classificació de maquetes ha sigut: 1. Duc de Gaeta – la Pobla de Farnals 2. Dr. Serrano – C. Cervera 3- L’Eliana – el Cid Accessit 1r Gayano Lluch Accessit 2n Tomasos – C.Cervera Accessit 3r Murillo – Palomar Accessit 4t Polo y Peirolón – Ciutat de Mula.\nQUART PUNT – INFORMACIÓ I APROVACIÓ, SI ESCAU, DE LA COMPOSICIÓ DE JURATS EXPOSICIÓ DEL NINOT I FALLES 2021\nLa delegació de Falla fa un resum dels principals requisits de la normativa relativa a la composició de jurats de l’Exposició de Ninot i de Falles abans que es vote si s’ha de passar a l’aprovació per part de l’Assemblea. Pràcticament coincidix amb l’aprovada en l’exercici anterior. El requisit per a ser jurat és haver realitzat un dels cursos de jurat organitzats des de la Delegació a partir de l’exercici 2016-17 i ser faller actiu o fallera activa. Hi haurà tres components per jurat encara que per al millor ninot de la secció estarà format per cinc components. S’establiran tres grups de jurat (A, B i C) a partir de l’experiència. Cada secció en tindrà un representant de cada grup sortejat davant notari. En les seccions especials, 1A i 1B la composició serà de dos persones membres del grup A i un del grup B. La sol·licitud per a demanar un jurat propi es pot presentar fins al 9 d’agost del 2021 amb la firma, com a mínim, del 75% de les comissions de la secció. El 13 d’agost del 2021 és l’últim dia per a presentar els noms dels jurats proposats. El jurat nomenat per JCF realitzarà una classificació individual de la secció i una altra col·lectiva consensuada. Les classificacions estaran a disposició de qualsevol comissió a partir del 20 de setembre del 2021, encara que les classificacions individuals es mostraran anònimament.\nSeguidament, s’aprova per unanimitat que siga votada esta normativa per l’Assemblea de Presidents i Presidentes.\nQUINT PUNT – INFORMACIÓ I APROVACIÓ SI ESCAU, DE LES NORMES DE L’OFRENA DE FLORS A LA VERGE I DELS HORARIS DE LA RECOLLIDA DE PREMIS\nSecretaria General informa que en el llistat dels premis que s’ha enviat hi ha algunes errades. L’import al Millor Ninot de les seccions 7A, 7B i 7C no és 150 euros sinó 135 euros. Els primers premis d’Enginy i Gràcia de les seccions 8A, 8B i 8C no és de 100 euros sinó de 80 euros. El tercer premi d’Enginy i Gràcia de la secció 8B no és de 26 euros sinó de 25 euros.\nPosteriorment exposa que la normativa relativa a la desfilada en l’acte de l’Ofrena de Flors ha sigut enviada i coincidix pràcticament amb la de l’exercici anterior.\nFinalment s’aprova per assentiment que passen la normativa de l’’acte de l’Ofrena i dels horaris de recollida de premis a ser votades per l’Assemblea de Presidents i Presidentes.\nSEXT PUNT – INFORMACIÓ I APROVACIÓ SI ESCAU, DE LES NORMES D’ELECCIÓ DE FALLERES MAJORS DE VALÈNCIA\nSecretaria General exposa que la normativa per a l’elecció de Falleres Majors de València per a este exercici coincidix en gran part en la de l’exercici anterior però amb un calendari diferent. Les preseleccions es realitzaran els dies 10, 11 i 12 de setembre. La segona fase s’inicia amb un mínim de 15 dies abans de l’acte de l’elecció. Per la singularitat de l’actual situació, enguany es proposa que el procés de la segona fase es puga iniciar en menys de quinze dies abans de l’acte d’elecció. Contesta que s’està treballant en l’assignació de llocs per als actes. La Presidència respon que no hi ha subvenció enguany als sectors que en uns altres exercicis organitzaven els actes de les preseleccions. JCF assumix els costos dels actes i posarà a disposició les diferents ubicacions.\nS’aprova per unanimitat que la normativa relativa a l’elecció de Falleres Majors de València passe a ser votada per l’Assemblea de Presidents i Presidentes.\nSÈPTIM PUNT – APROVACIÓ SI ESCAU DELS SEGÜENTS EXPEDIENTS: EXP. 63/2019-2020 RRI FALLA 85 CUBA - DÉNIA\nL’expedient és aprovat per unanimitat.\nOCTAU PUNT - PRECS I PREGUNTES\nLa sessió s’alça a les 20.58 hores de la qual cosa com a Secretària estenc la present acta amb el vistiplau del President.


Parets tanca l’any amb 200 aturats menys - Parets del Vallès\nPortada > Actualitat > Notícies > Parets tanca l’any amb 200 aturats menys\nParets tanca l’any amb 200 aturats menys\nDesprés d’uns anys, la xifra d’aturats es situa per sota dels mil, amb 950 a desembre de 2017.\nParets ha reduït en gairebé 200 persones (-16’96%) el seu número d’aturats en només un any.\nA desembre de 2017 eren 950 els aturats paretans, rebaixant després d’uns anys la xifra del miler de persones desocupades. El de Parets és un dels descensos de les xifres d’atur més importants de tota la comarca, en la línia d’altres municipis com Granollers o Mollet del Vallès.\nPel que fa més concretament al Vallès Oriental, la xifra d’aturats al tancament de l’exercici corresponent a l’any 2017 era de 22.943 persones, el que representa un 10% menys en relació a l’any 2016, on s’hi van registrar 25.577 aturats.\nAixí doncs, la creació d’ocupació a Parets és notablement significativa per sobre de la mitjana. Alguns dels factors que poden haver estat determinants són la potenciació del teixit industrial, les polítiques actives d’ocupació promogudes des de l’àrea de Desenvolupament econòmic, Ocupació, Comerç i Turisme, així com l’actuació en la gestió de Plans d’Ocupació Locals i el desenvolupament d’accions formatives, que tenen com a finalitat incidir positivament en la millora de l’ocupabilitat de persones en situació d’atur del municipi.\nUna altra de les mesures impulsades per l’equip de govern municipal són les subvencions a les empreses que contractin paretans inscrits al Servei Local d’Ocupació de Parets (SLOP).


Sicus Carbonell celebra 20 anys de rumba en directe\nX.C. BARCELONA. 29/02/2012 00:00\n260x366 El músic barceloní Antoni Sicus Carbonell, l'ànima del grup Sabor de Gràcia. / PERE TORDERA El músic barceloní Antoni Sicus Carbonell, l'ànima del grup Sabor de Gràcia. / PERE TORDERA\n"Volem posar la rumba on no hi és". Aquesta és una de les raons de ser del barceloní Antoni Sicus Carbonell, cantant, guitarrista i compositor del grup Sabor de Gràcia. Dijous celebra vint anys de trajectòria artística amb un concert a la sala Music Hall de Barcelona, que també servirà per presentar el llibre Sicus, 20 anys amb sabor de rumba , de Cinta S. Bellmunt, que inclou un CD amb 14 cançons -entre les quals hi ha versions de Raimon, Maria del Mar Bonet, Sau i Peret- i un DVD amb fragments d'actuacions i una seixantena de testimonis sobre la cultura gitana.\nSicus, que desenvolupa una intensa tasca com a mediador social en temes gitanos, és un lluitador incansable pel reconeixement de la rumba catalana. "Volem que el gènere pugi, que tingui més difusió i més suport institucional", diu. Sicus, que està enllestint la producció d'un disc de Los Amaya, coneix quin pa s'hi dóna. Pertany a un generació que va créixer amb els grans patriarques com Peret i que alhora conviu amb els artistes més joves. Valora especialment el talent del líder de La Troba Kung-Fú, Joan Garriga (que participarà en el concert), i la feina de Txarly Brown en la recuperació dels clàssics d'un estil genuïnament català. També és conscient del poder de la música "com a canal d'integració de diferents cultures".


Precs i preguntes. Ple 14/01/21 | Alternativa per Pollença\nA continuació teniu un resum dels precs i preguntes i les respostes que donà l’equip de govern al passat ple extraordinari del dia 14 de gener. Aquestes varen ser registrades al novembre, i algunes fins i tot, al setembre, ja que varen ser registrades per Junts Avançam en el nostre nom, el que suposa que moltes d’aquestes ja hagin perdut la vigència. Una mostra clara del que perseguia l’equip de govern reduint els plens ordinaris: dificultar la capacitat de control dels partits de la oposició.\n1.- Demanam que es netegi i desembossi la claveguera del rost del carrer Creus, ja que cada vegada que hi ha unes pluges fortes aquesta situació no permet que la claveguera compleixi amb el seu comès.\nUn exemple del que dèiem de la problemàtica de respondre mesos després.\n2.- El passat setembre, Dron du Nord va fer una publicació a la xarxa social Facebook, relativa al camí de Cala Bóquer, on s’explicava com la combinació de sòl argilós, el fort pendent i les precipitacions provocava processos d’erosió incrementats amb el pas de persones i animals, i que produeixen una fragmentació de la vegetació que suposen l’aparició de tot un entramat de camins que provoca que les persones que no coneixen la zona quedin extraviades i es perdin. Per tot això demanam com fa la publicació que és senyalitzi el camí original i es col·loquin elements dissuasius a la resta de tiranys.\nLa regidora ens va dir que s’està treballant amb el tema, i també pel camí de Cala Figuera per senyalitzar de forma correcte el camí que correspon. Esperem que aviat sigui un fet i s’acabi amb aquesta problemàtica.\n3.- Demanam que es reforci la neteja de la piscina municipal sobretot als capvespres que és quan hi ha els cursos dels nins i més gent.\nEl reforç és va fer a finals de setembre (quan Junts ens va registrar la pregunta), amb dues hores més al matí i dues al capvespre i també els dissabtes\n1.- Quin ha estat el preu de redacció, maquetació i edició del programa de festes de la Patrona 2020? Consideren adient i proporcionada aquesta despesa amb unes festes amb molts menys esdeveniments i la situació de crisi actual?\nLa redacció no va tenir cap cost perquè ho feu personal de la casa, la maquetació costà 1.100 euros i l’edició en costà 4.300. Segons el regidor un cost adequat i correcte tot i la situació actual de crisi. Una opinió respectable, però que xoca molt amb la incapacitat de l’equip de govern per facilitar les ajudes a la població o teixit empresarial amb més dificultats.\n2.- Per quin motiu el Gerent d’EMSER es personà a l’assemblea de treballadors de la mateixa empresa de dia 21 de juliol? De qui sorgeix la idea de la seva assistència a l’assemblea: del propi gerent o va ser el Batle que li va enviar? I per quin motiu va abandonar dita assemblea? Va ser per iniciativa pròpia o per indicacions dels Batle?\nSegons el batle, el gerent va anar a la assemblea per iniciativa pròpia i al enfadar-se els representants dels treballadors, va decidir marxar.\n3.- Per quin motiu no es va suspendre el concert del Festival de Il Giardino Armonico?\nSegons el batle, la tempesta que va fer no estava gens prevista per ningú, i una vegada decidit que es faria al Claustre, ja no es podia canviar de lloc.\n4.- Tenint en compte que prest començarà la temporada d’hivern, quines mesures s’han pres per reforçar la neteja de la piscina municipal?\nLa regidora va contestar al precs número 3\n5.- Per quin motiu no s’ha abonat el complement de carrera professional des del gener de 2020? Pensa l’equip de govern abonar-lo?\nA aquestes alçades, i degut a la pressió dels treballadors i la oposició, l’equip de govern l’abonà al més de novembre, tot i que encara falten alguns casos.\n6.- Aquest equip de govern no durà endavant la proposta que ja li hem proposat fa mesos de les beques de serveis socials, tal com fan a Artà o Son Servera, en què alguns usuaris que reben ajuda econòmica en forma de beca fan treballs en diferents àrees de l’Ajuntament? Si és que sí, quan ho pensen fer?\nVa dir la regidora que no ho pensen fer, que no tenen ni temps ni mans per fer-ho. Aquest és el cas que se fa a la oposició des de aquest equip de govern.\n7.- Pot explicar el regidor d’Educació per quin motiu, amb el curs escolar iniciat fa mesos, no tenim les subvencions per material escolar encara aprovades?\nSegons el regidor. És un tema que s’escapa al seu enteniment. Intentarà que estiguin pel proper ple de gener. Al ser la primera vegada, s’han hagut de demanar distints informes, i tot s’ha retardat molt. Poques atribucions té un regidor d’educació, però en aquest cas veiem que ni aquestes ajudes, ni el tema de l’escoleta surten endavant i ens acostam als dos anys de mandat.\n8.- Pot explicar el regidor d’Educació que pensa fer l’equip de govern respecte a la seva promesa electoral, de construir una escoleta municipal a Pollença? Pensen seguir incomplint les seves promeses i deixar els infants i famílies sense la possibilitat d’una escoleta municipal a Pollença? És en realitat una prioritat de l’equip de govern? Quines passes s’han fet fins ara per tenir una escoleta? Que ha passat amb l’opció d’obrir l’actual Voliaina? Considera el regidor d’Educació que ha obrat correctament en aquest darrer cas?\nEl regidor va dir que si que és una prioritat i un objectiu construir una nova escoleta, però va deixar caure que ara no és una urgència, el que ens sembla que és una excusa per justificar la seva falta de diligència respecte al tema.\nEn relació a Voliaina va dir que en breu hi aniria un pèrit a fer una valoració, i que han demanat ajuda a l’Ajuntament de Palma, però que és un tema complicat. Segons ell s’ha obrat correctament, tot i que creu que pot haver-hi hagut algun malentès, ja que les coses són molt lentes.\nVorem com evoluciona el tema, però la sensació és que no tendrem escoleta nova durant aquesta legislatura, i que respecte a voliaina que les coses no s’han fet ni amb la sinceritat ni amb la diligència que correspon.\n9.- Com pensen cobrir la baixa d’arxiver i bibliotecari? Pensen crear una sola plaça o per contra dividir-la en una de bibliotecari i una d’arxiver?\nAl final pensen cobrir la plaça amb un sol treballador. L’antic treballador va deixar unes bases preparades per fer el concurs, que en aquest cas, si que va dir el batle, estarà molt centrat en les tasques d’arxiver.\n10.- Ens han arribat informacions de que no es cobrarà les quotes de serveis als negocis d’hostaleria corresponents al període d’Estat d’Alarma. De quants negocis estam parlant? Quin és l’import total? Pensen condonar el pagament a altres tipus de negocis?\nSegons el batle als altres negocis no es pot condonar perquè les tenen com un habitatge. La quantitat exacte no la va poder proporcionar, però ens la facilitaran via correu electrònic.\n11.- Pensa el Batle complir amb l’ordre judicial d’execució de l’acord que aturà la vaga dels treballadors d’EMSER al 2019?\nSegons el batle, l’acord s’està complint posant en marxa un borsí, i una plaça d’oficial d’aigües, i ara és feina dels treballadors complir la seva part. Al final el batle sempre considera que ell és l’únic que compleix, fins que després arriba la justícia i demostra que això no sempre és així.\n12- Considera adequat el Batle proposar un candidat a Jutge de Pau sense consens?\nTant aquesta com les preguntes següents no varen ser respostes pel batle. Segons ell és subjectiu i interpretable que una cosa sigui adequada, coherent, decent o ètica, tot i que no va voler donar la seva opinió o visió respecte a si aquesta decisió segons ell ho era. Per tant davant aquesta no resposta no ens queda cap dubte que la decisió de proposar a Martí Ochogavía no és ni coherent, ni decent, ni adequada ni ètica. I el que és el més fort de tot: que el batle també ho sap.\n13.- Considera coherent el Batle proposar un candidat a Jutge de Pau al qual tant vostè (el PP) o UMP varen demanar que es reprovàs?\n14.- Considera decent el Batle proposar un candidat a Jutge de Pau el qual mentre va ser regidor i segon tinent de batle es va caracteritzar per una gestió escandalosa amb una indiferència absoluta cap a la llei de Contractació, amb encàrrecs de feines a empreses amb vincles familiars sense ni abstenir-se, i amb una confusió absoluta entre allò públic i allò privat?\n15.- Considera ètic el batle proposar un candidat a Jutge de Pau que ha estat un estret col·laborador seu a les darreres campanyes electorals?\nThis entry was posted in Destacat, Plenaris and tagged Jutge de Pau, Plenaris, Precs i preguntes. Bookmark the permalink.


Els treballadors d’Amargant segueixen reclamant que s’eviti l’enderroc de la nau pròxima a l’autopista | Ràdio Calella Televisió\nLa plataforma de treballadors d’Amargant, de Sant Pol de Mar, recullen signatures per evitar l’enderroc de la nau de magatzem que està a tocar del pont de l’autopista. Un edifici de 2.500 metres quadrats que l’empresa va construir fa vint anys i que ara, atenent a reclamacions de Fiscalia i Urbanisme, l’Ajuntament santpolenc obliga a tirar a terra perquè es troben en situació il·legal. Els treballadors clamen perquè algú posi seny a la qüestió i garanteixi el seu futur laboral. Són una vuitantena de persones, amb una mitjana de 25 d’antiguitat a l’empresa de materials de construcció, veïnes de Sant Pol, però també de Calella, Canet o Arenys. Ara, han posat en marxa una campanya a la plataforma Change.org.\nEls treballadors d’Amargant de Sant Pol de Mar estan a poc més de 80 signatures per assolir el seu objectiu de 1.000 suports a la seva reivindicació d’evitar l’enderroc d’una de les naus que l’empresa de materials de construcció té a tocar del pont de l’autopista. Està a una distància inferior a l’estipulada, que són 50 metres, però recorden que quan es va edificar, l’any 1997, l’empresa tenia tots els permisos tècnics de l’Ajuntament altmaresmenc.\nFa sis anys, i arran d’una denúncia, es va concloure que la nau, de 2.500 metres quadrats, està aixecada en uns terrenys on no es pot construir i que, per tant, està en una situació il·legal. L’Ajuntament li ha retirar tots els permisos i n’ha requerit l’enderroc.\n“Es va cometre un error que és totalment imputable als tècnics de l’Ajuntament d’aquell moment, però les conseqüències les paguen qui menys culpa tenim. A més, sembla que les línies d’edificació es poden modificar en circumstàncies, com aquesta, excepcional. És qüestió que algú prengui decisions per evitar un disbarat terrorífic”, ha assenyalat Carlos Roeniger, portaveu dels treballadors, en una entrevista al Bon dia.\nEls treballadors exposen que l’Ajuntament de Sant Pol de Mar és sensible amb la seva reivindicació i recalquen que mantenir la nau de magatzem és indispensable per al funcionament de l’empresa. El seu enderroc, adverteix Roeniger, aboca 80 treballadors de la plantilla a quedar-se sense feina.\n“A més de quedar-nos sense feina, el poble de Sant Pol de Mar també haurà de pagar les conseqüències de les llicències que es van donar malament. Les naus no provoquen cap greuge, estan en una zona neta i no contaminen ni fan soroll. Fa 20 anys que estan edificades sota l’autopista i mai ha passat res”, ha argumentat el portaveu de la plantilla.\nEls propietaris d’Amargant van reunir la plantilla fa un mes per mantenir-los informats de la situació, després d’haver rebut el requeriment d’enderroc per part de l’Ajuntament de Sant Pol de Mar. L’empresa els va traslladar la seva voluntat de continuar amb l’activitat.\nEl portaveu dels treballadors ha explicat al Bon dia que el desencadenant de tot plegat va ser la denúncia presentada per l’exregidora del PSC Piedad Jiménez. Roeniger apunta que tenia una motivació personal. “Va rebre una denúncia per una compra-venda de terrenys en els quals també hi estaven interessats Amargant. Sembla que la relació no era bona i nosaltres creiem que té a veure amb motius personals”, ha conclòs.\nEn relació a aquest conflicte, hi ha judicis pendents.\nSegüent L’ONCE reparteix 350.000 euros en premis a Calella\nAnterior La CUP exigeix que sigui Aqualia qui justifiqui els rebuts pagats del 2013\nRAMON JUVENTANY escrigué:\n29/04/2016 a les 16:29\nen estos tiempos en los que el empleo es un bien escaso la situación expuesta es un sintoma de que algo va mal en la política. Las leyes son para mejorar la vida de las personas y en este caso se utiliza para hacer el mal. Me solidarizo con los trabajadores de AMARGANT


La taxa de risc de pobresa a Catalunya baixa 1,9 punts el 2015 - Empordà\nse situa en el 19% de la població, segons l'Idescat\nLa taxa de risc de pobresa a Catalunya baixa 1,9 punts el 2015\nEl llindar d'ingressos anuals se situa 9.667,3 euros i 20.301,3 euros en les llars amb dos adults amb dos infants\nUn sense sostre dormint en un banc, a Badalona ACN\nLa taxa de risc de pobresa a Catalunya va caure el 2015 1,9 punts respecte el 2014 i es va situar en el 19% de la població catalana, segons ha informat aquest dijous l'Institut d'Estadística de Catalunya (Idescat). Aquesta taxa és inferior a la mitjana espanyola, que va ser del 22,1%, però per sobre la mitjana europea, que va quedar fixada en un 17,2%. Quant als ingressos anuals que determinen si una persona entra en risc de pobresa es va situar en 9.667,3 euros , un 1% menys que l'any anterior, i en 20.301,3 euros en les llars de dos adults amb dos infants. Per edats, la taxa de risc de pobresa s'ha reduït en totes les franges però, tot i millorar nou dècimes, és la dels menors de 16 anys on es produeix un major grau d'incidència, amb un 27,9%.\nPel que fa les altres franges d'edat, entre els 16 i els 64 anys és del 18,5% i ha millorat en 2,1 punts respecte el 2014, mentre que en els majors de 65 anys, l'índex és del 12,1% i també millora, en aquest cas, 2,3 punts respecte el 2014.\nEn funció de la composició de la llar, el risc de pobresa té més incidència en les que hi ha fills dependents, amb una taxa que puja fins el 25,1%, i especialment en el cas d'un adult amb un o més fills dependents, amb una taxa del 34,1%. En les llars sense fills dependents, el risc de pobresa del 12,5% durant l'any passat.\nQuant al nombre de llars que van rebre almenys un tipus de prestació social va ser d'1,85 milions i es va reduir en un 6,8% en relació al 2014. Aquest descens va ser més pronunciat en les llars que rebien prestacions d'atur, que va passar del 43,2% del total que van percebre prestacions el 2014 al 38,5% del 2015. Per altra banda, el 57,4% de les llars que reben prestacions corresponen a pensions de vellesa i de supervivència, les més importants.\nPel que fa a la taxa de risc de pobresa abans de qualsevol tipus de transferència social és del 42,1% i passa a ser del 24,1% després de comptar-hi les pensions de vellesa i supervivència, i del 19% després d'incorporar-hi la resta de transferències socials.\nAugmenta la renda mitjana neta anual de les llars catalanes\nLa renda mitjana neta anual de les llars catalans va ser de 30.665 euros el 2014, el que suposa 4.563 euros més que la resta d'Espanya, que és de 26.092 euros. En relació a l'any anterior, la renda mitjana neta anual per llar va ser un 0,8% superior per llars i un 0,6% més per persona.\nA aquestes dades cal afegir-hi que el 20% de les llars amb més ingressos acumulen sis vegades el que ingressen el 20% de les llars més desfavorides, a diferència del 2014, quan era de 6,5 vegades.\nQuant a la taxa AROPE, indicador del risc de pobresa en persones que viuen en llars amb intensitat de treball molt baixa i/o de privació material severa, va quedar fixat en un 23,5% . Concretament, és la proporció de la població que o està per sota del llindar de risc de pobresa (19%) o viu en llars amb baixa intensitat (8,8%) o viu en llars amb privació material severa (7,6%).


Un excap de la Policia Nacional a les Illes Balears va ser condemnat per treballar a sou de la Paca, la coneguda narcotraficant de Son Banya. La cúpula de la Policia Local de Palma està sent investigada...\nCom a Brassens, sempre m’ha caigut malament “La race des chauvins, des porteurs de cocardes/Les imbéciles heureux qui sont nés quelque part”. No obstant això, després de llegir Un sueño realizado, de Julio...\nUna errada de l’Obra\nL’Obra Cultural Balear ha convocat, per segon any consecutiu, un acte de suport al procés sobiranista de Catalunya. Hi té tot el dret del món, però, sincerament, crec que s’ha equivocat. Si el seu paper ha...\nSom una colònia, però no una colònia espanyola\nSom una colònia. No una colònia espanyola, exactament. Els espanyols estan tan colonitzats com nosaltres. I en són tan poc conscients com nosaltres. Dels 8.124 milions que es facturaren en turisme a les...\nEl malalt, amb unes decimetes menys de febre\nEl metge surt content de l’habitació i comunica als familiars que el malalt, a la fi, té unes decimetes menys de febre. Duia cinc anys sense que li davallàs. Durant aquest període, li han extirpat un pulmó,...\nFa anys ja que David Ginard descobrí una carta del jove Jordi Pujol a un altre jove mallorquí on li recomanava que abandonàs la idea del pancatalanisme. En les seves memòries, inutilitzades fa tot just una...\nDues ficcions d’un estiu\nMary Smith va prendre possessió del seu despatx a la seu del portal mallorquí de notícies que acabava d’adquirir. Asseguda sobre la taula contemplava des de dalt la cara de por de Ricard Frau, assegut en...\nMolta barra, la costa de la mort i la taronja mecànica\nUna entitat ha atorgat una bona nota al Govern balear en transparència i ningú, llevat del Govern, li ha fet cas. És clar, ha confós transparència amb evidència. El cinisme, per ser bo, demana un actor...\nEl que passa a Magaluf no queda a Magaluf\nLas Vegas només sembla en alguns detalls Magaluf, però el seu lema (‘What happens in Las Vegas stays in Las Vegas’) no li és aplicable. Una al·lota irlandesa de 18 i la seva família ja saben que el que...\nUn pacte d'interins entre eleccions\nA pesar que la tesi oficial és que les eleccions europees havien estat guanyades pel PP i que el Govern no pensava canviar res, el cert que és ben aviat Joana Maria Camps convidà els sindicats a un diàleg...\nTot va tan bé que engreixen fins i tot els lustres\nA les Balears tot va tan bé que fins i tot els lustres engreixen i ara tenen, si fa no fa, deu anys. És el que deuen haver conclòs tots el que llegiren un article de José Ramón Bauzá on explicava que en...\nEnjoy the Garbage Island\nPareix mentida com unes eleccions europees, percebudes en principi sense transcendència, han començat a fer la impressió que això es mou. El PSOE cerca líder -el problema més greu que pot tenir és que el...\nMariano Rajoy no observa prou consens com per modificar la Constitució. És la seva manera de raonar. S’hauria de reformar perquè el consens que l’avalava ha deixat d’existir i se n’ha de construir un de...\nEncara no tenim prou por\nHa estat pura casualitat profitosa que l’abdicació de Joan Carles m’hagi aplegat llegint Madrid. El advenimiento de la República, de Josep Pla. En aquest dietari, l’empordanès s’estranyava que el seu diari...\nLaura Camargo parlava diumenge a ARA Balears sobre l'efecte desincrustant de Podem. En aquells moments parlava per Rubalcaba i no podia imaginar que poques hores després Joan Carles I hauria abdicat. No hi...\nNOVES FORMACIONS | 01/06/2014\nLaura Camargo: “Podemos va on és la gent, no espera que la gent vingui”\nLaura Camargo, professora universitària, ha estat la persona elegida per l’assemblea de Podem Mallorca, per explicar el moviment a la societat. Insisteix que Podemos no té dirigents, perquè tota la...\nBauzá fa creure que tota l’oposició parlamentària és ERC\nBauzá, que només rebutja la immersió quan és en català, digué aquesta setmana, en seu parlamentària, que “el fet que a les Balears no hi hagi immersió lingüística no significa que tot vagi malament en...\nOBSERVATORI | 26/05/2014\nSorpreses dins la tradició\nSorpreses dins la més estricta tradició. Aquest seria el meu resum de la jornada d’ahir. Sorpresa, perquè l’abstenció no s’incrementà com indicaven les prediccions. Tradició, perquè continua molt per damunt...\nDiners savi fan tornar l’hom orat\nEl liberalisme econòmic en estat en pur és una (no l’única) vacuna contra el fanatisme ideològic i religiós. Tant que ens han repetit la lliçó -els doblers no tenen color; el client sempre té la raó; els...\nBones, som el comercial del Partit. Si vostè va votar a les darreres eleccions, hi ha més d’un 40% de probabilitats que ho hagi fet per nosaltres. Si no ho ha fet, no passa res. Sempre s’és a temps de...\nEl tam-tam i els senyals de fum-fum-fum\nDiumenge o dilluns ben dematí, el Gabinet del doctor Caligari al Consolat de Mar rebé en exclusiva la primícia que, contràriament al tam-tam que el president havia fet sonar durant mesos i mesos, l’atur...\nPer ballar aquest bolero, tenen salero\n(Sona la melodia d’ En Pep Gonella té ). Això era i no era bon viatge faci sa cadernera. Som ses dues i sa mitja. Començam s’edició de Rondalles migdia amb ses fantasies més destacades d’avui. Amb es...\nRouco es nega a abandonar les obertures dels informatius i les primeres planes dels diaris. Aprofità els funerals d’Adolfo Suárez per agitar els fantasmes d’una guerra civil. Va tenir un to de molt malt...\nL’important és allò que queda\nBaltasar Porcel guaita en un llibre que fou impulsat per Jordi Pujol i per Joan Raventós i que l’ARA distribuí amb encert aquest diumenge passat, Els altres catalans. Trob que aquí, on som líders en...\nBalearitat i petroli\nEls balears no som patriotes i, pel que sembla, això, de tant en tant, es converteix en motiu de preocupació. Es diu que no hi ha sentiment de balearitat o que no n’hi ha prou. No obstant això,...\nGràcies al president, ploram, però de rialles\nDesprés de la sentència que aclaria que el seu propòsit era un despropòsit, José Ramón Bauzá sosté que no hi havia cap intenció per part seva d’apujar un sol cèntim del sou als cinc membres del seu gabinet....\nNo cream els llocs de feina que hem de menester\nNo cream els llocs de feina que hem de menester. El subjecte de la frase suposa que nosaltres, com a col·lectiu, cream llocs de feina. El predicat dóna a entendre que hi ha una demanda d'una altra casta de...\nHi ha coses que canvien i d'altres que es mantenen inalterables. L'any 1887, el 68% dels homes i el 84% de les dones de les míseres Balears eren analfabets. L'arxipèlag liderava la taxa d'illetrats en un...\nQuatre apunts: nacionalistes, consens, Matas i marea verda\nNacionalistes. En societats complexes i diverses, hi ha ciutadans nacionalistes i ciutadans no nacionalistes. És a dir, hi ha els que creuen que l'ideal és l'absoluta coincidència entre una àrea cultural i...


PLAUTE, LA RIALLADA\nPlaute va viure a cavall dels segles III i II a.C. (250-184 a.C.). Va ser l'autor que més èxit va tenir entre el públic, perquè era un home de poble i escrivia comèdies per a les classes més baixes, amb un llatí en general molt col.loquial. Justament l'originalitat de Plaute és el seu llenguatge vigorós i expressiu, que va des de l'obscenitat i l'insult més groller a l'estil líric i la paròdia de la tragèdia. No té cap preocupació moral o intel.lectual, només vol divertir i fer riure el seu públic. S'han conservat 21 de les seves comèdies, entre les quals:\nAulularia ("La comèdia de l'olla"): un vell anomenat Euclió troba una olla plena d'or a casa seva i ho manté en secret per por que no la hi robin. Promet la seva filla a un veí ric, Megador, sense saber que està embarassada del nebot d'aquest.\nAmphitruo ("Amfitrió"): és l'única comèdia antiga conservada amb argument basat en un mite. Júpiter pren la forma d'Amfitrió per unir-se a la seva fidel esposa, anomenada Alcumena, mentre que Mercuri, sota la figura de Sòsia, esclau d'Amfitrió, vigila l'entrada de la casa. L'obra acaba amb el part doble d'Alcumena, en el qual neixen dos bessons. Un d'ells, Hèrcules, és fill de Júpiter; l'altre, d'Amfitrió.\nBacchides ("Les Baquis"): Dos joves tenen relacions amb dues prostitutes bessones anomenades Baquis. Crísal, l'esclau d'un d'ells, Mnesíloc, pren amb enganys al seu vell amo Nicòbul diners per salvar una de les Baquis d'un soldat que l'ha comprada.\nMiles gloriosus ("El soldat fanfarró").\nMenaechmi. ("Els bessons").\nEscena còmica procedent de Pompeia, Museo Archeologico Nazionale, Nàpols.\nEls personatges de Plaute no presenten la complexitat psicològica dels de Menandre, sinó que són simples estereotips que es repeteixen d'una comèdia a una altra. Respecte als models grecs, tendents al realisme, l'autor romà potencia aquells personatges còmics com l'esclau o el paràsit, alhora que exagera, de manera fins i tot grotesca, certs trets ridículs d'aquests mateixos o d'altres personatges (la voracitat del paràsit, la vanitat del soldat, etc.), aconseguint així uns resultats molt divertits.\nadulescens "jove": molt enamorat, banau, depèn del seu esclau per solucionar els seus problemes. En són exemples Licònides (Aulularia) i Mnesíloc (Bacchides).\nsenex "vell": és sever, colèric i avar, però això no li impedeix ser contínuament enganyat per l'esclau astut, com a Euclió (Aulularia) o Nicòbul (Bacchides).\nseruus "esclau": és el protagonista de la comèdia de Plaute. N'hi ha de dos tipus:\nl'esclau astut és enredaire, mentider, irrespectuós, sense escrúpols a l'hora d'ajudar el seu jove amo. És el motor de la intriga de l'obra, salvant amb enganys i inesgotable enginy les dificultats que se li apareixen fins a aconseguir un final feliç. Per exemple Crísal a les Bacchides .\nl'esclau assenyat, en canvi, és respectuós, responsable, lleial i de vegades banau, com Sòsia a l'Amphitruo.\nuirgo "donzella": l'enamorada, rarament apareix en escena.\nmeretrix "cortesana": hi ha la fidel al seu amant i s'hi manté fidel fins que a la fi es reuneixen tots dos i la professional que, com ara les Bàquides o l'Eròcia dels Menaechmi , és cínica i cobdiciosa.\nuxor o matrona "esposa": sovint caracteritzada com la senyora rica de caràcter dominant i de mal geni.\nparasitus "paràsit": un mort de gana disposat a tot per alimentar la seva fam insaciable: adular, humiliar-se... N'és un exemple el Raspall dels Menaechmi.


Plagues de l’Olivera: La mosca de l’oliva (Bactrocera oleae). Descripció de la plaga – Agrorganics. Hort, fruiters i jardí\nLes zones on es dóna una major incidència de la plaga són sempre les del litoral mediterrani, on les temperatures estivals són més moderades i les humitats altes.\nTambé hi ha un factor de susceptibilitat varietal, amb varietats que es consideren fins i tot resistents per la poca incidència (Morrut, Empeltre), fins varietats com Picual, Hojiblanca o Manzanilla que són molt susceptibles a la plaga.\nEls pitjors anys per al sector són els que s’ajunten condicions ambientals que provoquen molta pressió de plaga amb poca càrrega de fruit en les oliveres. El menor nombre d’olives fa que el percentatge de fruits picats acabi sent altíssim.\nHi ha diverses tècniques de control de la mosca de l’oliva. En olivicultura ecològica no es poden usar insecticides penetrants destinats a aconseguir afectar a la larva dins del fruit, de manera que tots els esforços se centren a evitar les postes i baixar les poblacions.\nPerò per saber com afrontar la mosca de l’oliva , hem de conèixer primer la plaga i el seu cicle biològic.\nLa mosca de l’oliva, descripció i cicle biològic\nLa mosca de l’oliva posa un sol ou en cada oliva després d’assegurarse que no té altres picades\nLa mosca de l’olivera és un dípter semblant a la mosca comuna però una mica més petita (4-5mm). Una franja blanca entre tòrax i abdomen fa que sigui fàcil identificar-la. També és fàcil distingir la femella del mascle, ja que aquesta té al final de l’abdomen un oviscapte notable, que fa servir per perforar la pell de l’oliva, habilitar un petit espai i dipositar-hi l’ou.\nLa larva, d’aspecte vermiforme típic dels dípters, mesura uns 8 mm en els seus últims estadis.\nLa pupa és de color ocre, forma de barrilet i d’uns 4 mm de longitud.\nEl nombre de generacions és entre 2 i 3, donant-se fins a 4 en zones endèmiques.\nGeneralment l’última generació provoca la caiguda del fruit i pupa soterrada a terra per passar l’hivern, però a les zones més càlides poden passar l’hivern en forma d’adult.\nPosen un ou en cada oliva, i són molt selectives en aquest procés.\n-Inspeccionen l’oliva per descartar que ja hagi estat picada per una altra mosca\n-El fruit ha de tenir l’os endurit (mida superior a un pèsol)\n-L’estat de desenvolupament del fruit ha de permetre la sincronia amb el desenvolupament de la larva, així que descarten els que ja han començat a madurar.\nUn cop selecciona l’oliva, perfora l’epidermis, obre un petit espai i diposita un sol ou. Així fins a dotze diaris. Si tenim en compte que a l’estiu la longevitat està entre 20-40 dies però a la tardor fins a 60 dies, podem tenir més de 500 ous per femella en cada generació (i sempre en olives sanes!), cosa que explica la devastació que pot arribar a produir.\nEl dany que provoquen, a més de la pèrdua de collita per la caiguda prematura i la polpa que consumeixen, es deu sobretot a l’augment de l’acidesa i pèrdua de propietats organolèptiques. És un dany indirecte, i és que pels orificis que provoquen en l’oliva penetren fongs que fan malbé el que queda d’ella. Si aquesta no ha caigut de forma prematura, aquest fruit florit va a molí i altera el producte final.\nAl cultiu ecològic de l’olivera , en anys de molta mosca s’avança tot el possible la collita per evitar mals majors. No es busca només evitar noves picades, sinó també evitar la proliferació d’aquests fongs amb les condicions d’humitat i temperatura de tardor i que són els que realment alteren les propietats del producte final.\nEntrada prèviaAnterior Varietats d’enciams\nEntrada següentSegüent Plagues de l’olivera: La mosca de l’oliva (Bactrocera oleae). Control en cultiu ecològic.


Nou Barris cabrejada, diu prou!: La Síndica rep una allau de queixes durant el 2013, el 80% de Nou Barris\nA l'analitzar la xifra i la classe de queixes rebudes, la síndica constata un gran increment de situacions de greuge que cada vegada més pateixen més barcelonins i a les quals l'ajuntament no sembla donar respostes suficients malgrat que els problemes plantejats són de la seva competència i obligació.\nEl nombre de queixes presentades en l'àmbit de vivenda de protecció oficial supera set vegades les del primer semestre del 2012 (de 39 s'ha passat a 279). Les reclamacions en l'àmbit dels serveis socials bàsics han crescut el doble respecte al mateix període de l'any passat (22 davant les 47 del 2013).\nEn opinió de la síndica, les desigualtats estan creixent molt a Barcelona i cada vegada són més els ciutadans que pateixen una situació de pobresa. En opinió de la síndica, el creixement de les desigualtats és degut a la crisi, que castiga els més desvalguts, i a la gestió que se n'està fent. Per tant, les causes de la pobresa són, en part, polítiques. Vilà creu que les retallades a la RMI portades a terme per la Generalitat van significar un punt d'inflexió i molta gent va perdre l'únic ingrés que tenia.\nPublicado por 9bcabrejada en 10:18


Quins són els orígens de la bellesa al món?\nLa presentació del projecte, pilotat per Natalia Ivanova, fotògrafa i fotoperiodista\nActualitzada 23/08/2016 a les 19:47\nLes origines de la beauté (Els orígens de la bellesa) és un projecte amb el qual s'estudia la diversitat ètnica de la humanitat a través de la bellesa de dones d'arreu del món. Natalia Ivanova, fotògrafa i fotoperiodista, és la persona que es troba després d'aquest treball, que no té cap objectiu comercial, sinó artístic i documental. Segons la web, vol intentar representar totes les ètnies del món, sense importar quantes persones pertanyin a ella o el seu estatus oficial.\nEntre les seves fites també està educar, reconciliar i contribuir al patrimoni de la humanitat. Aquest projecte està reconegut per la UNESCO i es va presentar per primera vegada en una exposició celebrada a la seu de l'organisme a París el Dia Internacional de la Dona el 2014 i aquests dies se n'ha publicat el vídeo.\nIvanova va arrencar amb el treball en 2012 i fins al moment ha recopilat més de 90 fotos i vídeos provinents de més de 50 grups ètnics de 15 països dels quatre continents.\nLes dones que vulguin participar-hi han de complir quatre preceptes: tenir entre 18 i 30 anys, pertànyer a un sol grup ètnic durant almenys tres generacions, ser fotogènica i no tenir els cabells tenyits de colors estridents. La resta d'informació es pot trobar al web del projecte (www.lesoriginesdelabeaute.com/fr/accueil.html).


Denuncien que la policia espanyola reparteix pilotes de goma a nens d’una escola de Lleida – L'Alerta\nDenuncien que la policia espanyola reparteix pilotes de goma a nens d’una escola de Lleida\nUn grup de pares d’alumnes de l’escola Lestonnac, a Lleida, han denunciat que agents de la policia nacional espanyola han regalat material antidisturbis, entre el qual s’inclouen pilotes de goma, als nens de l’escola per a que hi juguin a l’hora del pati.\nSegons els mateixos pares, els nens han jugat durant dies amb el material que els ha regalat la policia.\nEls pares afirmen que algunes d’aquestes pilotes van ser requisades pel personal docent de l’escola i posteriorment se’ls va informar que no podien jugar amb pilotes que no estan destinades per la mateixa escola.\nLa Policia Nacional fa guàrdia al mateix carrer on s’accedeix a l’escola. És a les hores d’entrada i sortida dels alumnes quan aprofiten per regalar aquestes pilotes de goma.\nSegons els pares, aquest és un comportament ‘greu’ i que ha generat malestar.\nPP i C's volen prohibir la il·luminació de color groc als edificis de Barcelona\nHi ha fets que no puc entendre tal com aquest, es si com donar una pistola a un infant perque jugui amb ella, seny necesari per meditar al que estan fent, les armes.sen fet per matar no per jugar. Estimar a Deu I al teu germa com a tu mateix.\nQue passaria si els Mossos ho fesdin en una escola de Extremadura?


L’alcalde visita les obres del nou Jutjat de Pau\nL’alcalde d’Altea, Jaume Llinares, i la directora general de Justícia, Verónica López, han cursat visita al local que albergarà el nou Jutjat de Pau, al passatge Llaurador, baixos del Mercat Municipal, per comprovar de primera mà la marxa i l’estat d’estes obres de condicionament. Els han acompanyat també la regidora d’Urbanisme i responsable de la PDM, Imma Orozco, i les regidores Vicenta Pérez i Maria Laviós.\nLes obres de condicionament les està executant l’Empresa Pública (PDM) i consisteixen en adequar les instal·lacions a les necessitats del jutjat. Amb estes actuacions es remodelarà l’immoble per disposar d’una sala de vistes, un arxiu i despatxos per al jutge, el secretari, i una zona de treball per a les tramitadores. A més d’això, les instal·lacions comptaran amb un bany per als usuaris i s’ha adaptat un altre per a discapacitats. Cal destacar que el local que albergarà el nou Jutjat de Pau comptarà amb tots els requisits d’accessibilitat.\nCom ha explicat l’alcalde, ‘’fa aproximadament dos setmanes que s’han iniciat les obres, van a molt bon ritme, i la previsió és que abans d’un mes estiguen acabades’’.\n‘’El trasllat del Jutjat de Pau a unes noves instal·lacions era una prioritat per a este equip de govern, -ha assegurat l’alcalde-, perquè actualment està ubicat a un espai amb dificultats d’accessibilitat i altres carències. El Jutjat de Pau mereix unes instal·lacions més dignes i a l’abast de tots els alteans i alteanes. La gestió de recuperació d’estos locals ens ha permès poder-los utilitzar per a reubicar serveis de la importància del Jutjat que passa al centre del poble, això significarà apropar l’administració a la ciutadania’’.\nFinalment, Jaume Llinares ha aprofitat per recordar que ‘’la recuperació d’estos locals, de titularitat municipal, i que explotava la Cooperativa Agrícola mitjançant un conveni amb el Consistori, la va iniciar l’equip de govern fa un any, donat que el conveni havia acabat 10 anys arrere i, fins ara, no s’havia iniciat l’expedient de recuperació. Una recuperació que ha sigut amistosa i que ara posem al servei de tot el poble apropant el Jutjat de Pau a tota la ciutadania”.


Josep Maria Batista i Roca | enciclopèdia.cat\nEtnologia Excursionisme Historiografia Política\netnologia etnol, història hist, ciències polítiques polít i esports esport\nBarcelona, 1895 — Barcelona, 27 d’agost de 1978\nEstudià dret i lletres a la Universitat de Barcelona, on fou un dels fundadors de l’Arxiu d’Etnografia i Folklore de Catalunya 1917). Residí alguns anys a Londres i a Oxford, on es dedicà a l’etnologia. Publicà un catàleg de les obres lul·lianes d’Oxford (1915-16), i començà les seves recerques, continuades posteriorment, sobre la situació dels exiliats catalans a Anglaterra i al sud de França durant el s XIX. Publicà també Rabindranath Tagore, poeta bengalí (1918).\nSoci del Centre Excursionista de Catalunya des del 1914, fou secretari de la seva secció de folklore. Fou un dels introductors de l'escoltisme als Països Catalans, i el 1927 fundà l’organització dels Minyons de Muntanya. El mateix any publicà el Manual d’excursionisme, i fou un dels fundadors de la revista Excursionisme (1928-30). El 14 d’abril de 1931 organitzà amb Pere M. Rossell i Vilar i amb Miquel A.Baltà una mena de guàrdia cívica entorn de Francesc Macià, i fou el creador (1930) de l’agrupació patriòtica Palestra.\nA Anglaterra, on s’exilià el 1939, fou professor d’història al Trinity College de Cambridge, on escriví el capítol sobre la problemàtica hispànica a l’inici de l’edat moderna per a The New Cambridge Modern History. També a Anglaterra, promogué la formació d’una escola d’investigadors anglesos sobre temes catalans i fou un dels promotors de l'Anglo-Catalan Society. El 1940 fou secretari del Consell Nacional de Catalunya a Londres, i posteriorment fou el principal promotor del Consell Nacional Català. L’any 1976 tornà de l’exili. Contribuí a la coneixença del problema català en els àmbits internacionals i fou també un dels creadors i impulsors de la Unió Federalista de les Comunitats Ètniques Europees.\nEtnologia, Excursionisme, Historiografia, Política


LA VITAMINA E | FISIO INDIRA Bloc\nLa vitamina E està molt relacionada amb el sistema immunològic i amb l’envelliment. És un potent protector contra els radicals lliures.\nEls radicals lliures creen lesions als teixits del nostre cos afectant negativament a les nostres cèl·lules.\nEstudis recents (Peter Zandi, Escola de Salut Pública Johns Hopkins, a Baltimore) realitzats han investigat els efectes de la vitamina E junt amb la vitamina C, amb resultats molt positius i esperançadors:\nHi ha la possibilitat que actuïn com a preventiu per a l’Alzhemimer, ja que les dues vitamines juntes potencien mútuament les seves propietats, aportant múltiples beneficis cel.lulars en quant a regeneració i prevenció de enfermetats degeneratives.\nPersonalment m’agrada més aportar les vitamines i minerals necessaris per l’organisme directament a través dels aliments i prescindir dels suplements, així que la recomanació sempre seria la de alimentar-nos correctament. Per exemple prendre de bon matí un suc de taronja fet a casa, amb germen de blat a part d’aportar vitamines és una gran font de ferro, magnesi, potassi, omega 3 i àcid fòlic, entre altres.\nALIMENTS RICS EN VITAMINA E\n– Olis vegetals\n– Fruites oleaginoses, fruits secs\n– Verdures de fulla verda\n– Germen de blat\n– Fruites: mango, kiwi, advocat…\nSalut i benestar del cos.


Gaudeix del mar amb la Base Nàutica, el Casal de Mar i els Cursos d'Estiu - Club Nautic Cambrils\nTan sols queda una setmana per gaudir del caiac, paddle surf o banana. La base nàutica, ubicada a la platja del Regueral obrirà les seves portes el dissabte 24 amb tot el material a punt perque ningú s’avorreixi a la vora del mar.\nI el dilluns 26 estrenarem nova temporada de Casal de Mar i Cursos d’Estiu.\nEndinsar-se al món de la nàutica des de ben petits és possible gràcies al Casal de Mar. És per a nens i nenes dels 4 anys i fins als 7. Aquells que s’hi apunten aprenen coses noves del seu entorn, a la vegada que es diverteixen. El Casal de Mar és una interessant manera d’assolir coneixements i gaudir de l’estiu, alternant l’aula, amb la platja i els seus primers tastos de navegació.\nA partir dels 7 anys i fins els 16, els nois i noies poden triar entre fer curs de vela, de windsurf o estades nàutiques. Aquestes últimes barregen la vela, el caiac, el windsurf, la banana i el paddle surf.\nLes inscripcions van per setmana, sent més econòmic com més setmanes s’hi apuntin. El Casal de Mar és als matins i les altres activitats, matí, tarda o tot el dia. També hi ha la possibilitat de quedar-se a dinar.\nFinalment també hi ha cursos de creuer a partir dels 16 anys i cursos per adults de vela i windsurf.\nPer apuntar-s’hi només cal omplir el full d’inscripció que poden trobar a la pàgina web del Club o bé a l’oficina.


Taller de fotografia (61) | Bloc de toies.com\ndilluns, 23 febrer 2009 by Mario\nHola amics ! Caram, crec que us ha interessat força els temes de composició, no? Clar, tanta tècnica és un rotllo i no val per res…\nNo, no és correcte el que dius però és cert que treballar tècniques que desenvolupin la nostra part dreta del cervell és apassionant, no creus? El que passa és que entrem en un terreny complexe on tots hauríem de col·laborar o jo poca cosa tinc a dir..\nAvui os parlaré de la importància de l’espai a la fotografia, la porció que captem i com i assignem papers als nostres actors de la que serà la nostra obra…\nTaller de fotografia (61): El llenguatge fotogràfic (2). L’espai a la fotografia.\nAl darrer capítol vam introduir el quadre de la dreta, el qual farem servir encara en uns quants capítols, i vam començar a parlar d’alguns dissenys o patrons que podem aplicar com principis del disseny a la fotografia. Vam treballar el ‘contrast’ i avui, abans d’endinsar-nos més en aspectes de la composició, cal que definim l’espai a la fotografia.\nL’espai a la fotografia\nL’ull del fotògraf és essencial per captar una fotografia però encara és més important l’ull de l’observador que, probablement amb criteris diferents als nostres, observarà i valorarà la fotografia. Quantes vegades veiem una fotografia que pensem: ‘Quina castanya!, aquest fotògraf no en té ni idea…’ però al llegir el peu de foto resulta que ha guanyat un premi de fotografia.. Què veuen els entesos que nosaltres no veiem? Doncs rarament una fotografia és valorada per elements objectius, com la tècnica emprada, sinó per elements ‘subjectius’ com el que expressa, la seva força i la claredat del missatge.\nAnem poc a poc… L’espai a la fotografia tracta de, no únicament de la finestra que estem veient sinó de la disposició dels elements. Aquesta disposició és la que deixarà l’empremta del fotògraf.\nMolta gent creu que havent après que no s’ha de centrar el motiu principal i que cal una disposició espacial seguint la regla dels terços ja ha après tot en composició… Bé, efectivament, la regla dels terços és una guia que ens ajuda a fer millors fotografies però aquestes acaben sent exactament iguals. El missatge és sempre el mateix i això acabarà avorrint-nos a nosaltres i als observadors de les nostres fotografies.\nLa regla dels terços és només la ‘punta de l’iceberg’ de la composició fotogràfica. És una forma de començar en composició però no serà la que ens obri la porta a fotografies creatives i per l’estructura del seu ‘disseny’ tampoc ens ajudarà a expressar masses coses.\nAlguns, desenvolupant encara més la seva part analítica, treballen la regla del ‘triangle d’or‘. Aquesta regla, apareguda al Renaixement, està fortament arrelada al concepte de ‘proporcions’. La ‘proporció aurea’, que és com s’anomena, és la que relaciona dues parts amb el ‘tot’, segons la qual la part gran segueix la mateixa proporció amb el ‘tot’ com la petita ho fa amb la gran. La fórmula és senzilla i després de fixar com variable a/b és fàcil arribar a una equació de segon grau on el resultat és que a/b=1,618. Si apliquem aquesta relació per fixar les proporcions de les àrees a la fotografia arribarem a una disposició semblant a la regla dels terços però els punts d’intersecció estan més propers al centre.\nAquestes proporcions aparentment donen més força al balanç de la fotografia si situem el centre d’interès en un dels quatre punts d’intersecció, especialment el que queda a dalt i a la dreta. Per fer-ho, simplement dividim l’amplada i l’alçada de la ‘finestra’ de l’escena en 8 parts i comptem ‘5’ des dels dos extrems, les línies resultants, en negreta al dibuix, ens donaran els quatre punts d’intersecció, també anomenats, ‘punts de poder‘, on haurem de situar el centre d’interès.\nAquest ha estat només un exemple de la preocupació que s’ha tingut sempre per mantenir l’harmonia, l’equilibri a la composició, sigui en pintura o en fotografia. Però no amics, la fotografia hauria de ser alguna cosa més que la perfecta disposició dels elements seguint relacions matemàtiques.\nEn el fons, tant una com l’altra regla dissuadeixen al fotògraf d’emplaçar el motiu principal al centre del quadre. Això és efectiu quan hi ha un segon objecte en competència, com un fons, però en absència d’altres objectes, és a dir en fotografies on només hi tenim un motiu principal la regla del ‘centrat’ por ser totalment efectiva. Als paisatges, sense cap objecte al primer pla, la línia de l’horitzó és un objecte a considerar i un centrat de l’horitzó confondria a l’observador sobre quina part, la superior o la inferior, és la més important. Justament, desplaçant aquesta línia automàticament estem donant més força a una o altra part.\nA les fotografies dels que fins avui eren amics meus podeu veure l’impacte que tenen les diferents composicions en el missatge de la fotografia. Si bé el motiu principal en cada cas és el mateix, és notable la diferència entre un disseny vertical (la de l’esquerra) i un d’horitzontal (les altres dues). Especialment vull que us fixeu amb el que us expressen la del centre i dreta on simplement s’ha fet servir una regla de ‘terços o triangle d’or’ i una de centrat. Rebeu el mateix missatge?\nLa part de sota de l’iceberg de la composició\nDir que hi ha regles concretes per la creativitat seria inconsistent amb la pròpia definició de creativitat però com podem anar més enllà de les clàssiques regles dels terços, del triangle d’or o d’altres que ni he comentat per poder composar amb certa creativitat les nostres fotografies? Què podem fer per treure aquest fort component ‘analític’ de les nostres fotografies i començar a deixar d’usar ‘frases’ fetes per començar a parlar el ‘llenguatge fotogràfic‘ amb les nostres pròpies frases?\nBé, ara comencem a esquiar ‘fora-pista’ i caldria tenir clars alguns conceptes bàsics o encara ens hauran de venir a buscar els bombers de la Generalitat…\nMichael Fulks introdueix en un dels seus articles per Apogee Photo les bases de la composició: el marc, l’espai positiu i l’espai negatiu. Pot semblar evident el que comentarem a continuació però considero que és un dels elements més importants per entendre la composició.\nL’espai positiu és l’objecte o subjecte que volem captar, per tant l’espai negatiu és tot l’espai que es troba entre l’espai positiu i el marc de la fotografia, el tercer i potser l’element més important que hem de tenir en compte.\nA propòsit de les fotos dels amics de les fotografies de dalt podreu entendre la importància del marc. L’enquadrament, com l’hem treballat al llarg d’alguns capítols, és important perquè delimita l’espai negatiu. Aquest, acabarà tenint la forma delimitada pel contorn de l’espai positiu i el marc. És curiós com l’espai negatiu diu molt més de la fotografia que el propi espai positiu. O no és cert que a les fotografies de dalt l’espai fora de les dues figures marca el missatge de la fotografia?\nEl marc és en realitat la finestra que estem captant amb la nostra càmera i el nombre, forma o punts de vista dels elements que entren en escena és la base d’una bona composició. En aquest sentit no tingueu por ni mandra de retallar les vostres fotografies quan les esteu revisant, un bon retall por canviar radicalment la fotografia original. Si enteneu la importància del marc segur que aquest us ajudarà a composar les vostres fotografies.\nÉs el cervell el que ens fa percebre un o altre missatge amb la informació que li donem en aquesta petita finestra. En aquest sentit, és tan important el que hi apareix com el que queda fora però que l’observador intuirà i processarà com part de la fotografia.\nPodríem dir que una composició serà efectiva si ha equilibri entre l’espai positiu i el negatiu i en conseqüència entre el que veiem i el que no ens deixa veure el marc.\nMolts fotògrafs ni se’n adonen de la presència del marc. Aquest marc està present quan mirem pel visor i més tard serà el límit de la pantalla o del paper si imprimim la còpia. Molts cursos sobre composició treballen exercissis de retallar fotografies que el professor distribueix entre els seus alumnes amb l’objectiu de buscar aquest ‘balanç’ entre l’espai positiu i el negatiu. L’objectiu final és que el fotògraf visioni aquest ‘balanç’ en el moment de mirar pel visor i composi, en temps d’exposició, composicions equilibrades sense haver d’esperar al ‘revelat’ per retallar-les. Aquest és un concepte molt important i per experiència amb companys de viatge us puc assegurar que la majoria de gent al mirar pel visor no se’n adona de l’existència del marc.\nAvui enlloc de donar importància al subjecte o motiu principal el que farem es treballar la ‘resta’, és a dir l’espai ‘negatiu’. A la majoria de les situacions l’espai negatiu és el fons de la fotografia, això és cert quan tenim un subjecte o objecte en el primer pla. En aquests casos el fons és ‘capital’ ja que ens determinarà el ‘balanç’ entre espais.\nA la fotografia de l’esquerra, també d’un amic que avui deixarà de ser-ho, l’espai negatiu és un desastre, tant que la fotografia passa a ser còmica, de les que penjaries al feisbuc i la faries córrer… No, no es tracta d’això. Es tracta d’entendre que l’espai negatiu pot malmetre la fotografia i que en el cas de que coincideixi amb el fons el ‘retall’ no ens soluciona el problema. El cervell interpreta les informacions que veu a les dues dimensions de la fotografia en funció de la distància, tamany o nitidesa i podria arribar a interpretar dos objectes que estan a diferents distàncies com un únic objecte. D’ací la gràcia de la fotografia de l’esquerra…\nJa vam comentar aquest tema a propòsit dels ‘perfils’ al taller 57 quan enunciàvem alguns aspectes a tenir en compte a la composició, allí vam parlar de com el fons pot esgarrar-nos una fotografia, per exemple no deixant veure clarament el ‘perfil’ del centre d’interès i confonent-lo amb altres objectes.\nLa composició no és més que el correcte ús de l’espai positiu i negatiu amb interacció amb el marc. Aquest balanç entre els espais i la interacció amb el marc és la que ens acabarà donant una guia per la l’observació de la fotografia.\nNo ens confonem i pensem que l’espai negatiu està buit… No, l’espai negatiu està tan ple com el positiu, té punts d’atenció, colors, objectes… i no sempre serà fàcil treballar aquest balanç entre els dos espais.\nCom podem treballar els espais i la interacció amb el marc? Doncs l’altre dia algú em deia què quina meravella de fotografies havia fet.. I jo vaig contestar que gràcies però que estaven fetes amb la compacta nova que en van portar els reis, què l´únic que havia fet era mirar i disparar.. I després em vaig revisar les fotografies i em vaig adonar que disparar amb aquesta càmera compacta em deixa més temps per pensar en la composició i certament les fotografies eren fresques, originals, amb punts de vista creatius i que realment sí que es podien considerar bones fotografies o com a mínim fotografies que despertaven l’interès dels observadors. Bé, això us ho comento simplement per demostrar-vos que cal practicar molt l’enquadrament i la relació d’espais i veureu que poc a poc aneu creant composicions interessant per l’observador.\nL’espai negatiu és doblement important perquè envolta al positiu i per la seva interacció amb el marc però molt sovint ens podem trobar que l’espai positiu el forma l’objecte principal i el seu entorn immediat i que aquest pot ‘sortir’ fora de la fotografia, a través del marc, creant uns camins visuals que ens han de portar de tornada al centre d’interès.\nA l’exemple de la fotografia de dalt podeu veure com he potencial l’espai negatiu a partir d’un desenfoc selectiu i passant-lo a blanc i negre. L’espai positiu, el nen i les peces amb les que juga arriben a sortir fora del quadre, creant uns camins visuals que el porten al veritable centre d’interès que és l’expressió del nen, que malauradament no podeu apreciar. La posició de la càmera ha estat definitiva per poder fer aquesta composició. Què he retallat el cap i part del cos? Ja veurem als propers capítols amb les teories de Gestalt com és l’observador el que acaba de construir el tros d’imatge que falta…\nLa fotografia publicitària i l’espai negatiu\nMichael Fulks en els seus articles fa referència a la composició que s’usa a publicitat i el poder que l’espai negatiu acaba donant al veritable centre d’interès, que no és la o el model sinó el producte que ven…\nAvui només en farem cinc cèntims ja que n’és per fer tota una sèrie però us recomano que agafeu una revista i mireu les fotografies dels anuncis.. Us ben asseguro que és una forma més que efectiva d’aprendre composició… i ja veureu que poques regles de terços s’utilitza…\nHe agafat dues portades del Vanity Fair, una molt bona publicació. Veieu el que tenen en comú? Veieu com resolen l’espai negatiu i la interacció de l’espai positiu amb els límits de la portada?\nA la fotografia publicitària s’utilitzen diverses tècniques que provoquen una actitud de predisposició de l’observador cap el producte. És una forma de fotografia que poc té a veure amb la fotografia convencional que és més descriptiva, però és la que desenvolupa més les tècniques visuals i de comunicació. És una fotografia intel·ligent on la composició, els seus camins visuals, els espais o el potenciament dels centres d’interès son fonamentals. El missatge que provoca a l’observador va molt més enllà del que el propi observador s’imagina, controlant en tot moment el camí visual i el recorregut que l’observador ha de fer a la fotografia. És realment interessant.\nUs he posat alguns exemples de com es treballen els espais i els camins visuals al producte final. Totes elles donen missatges ‘extra’ al que podria donar una fotografia convencional.\nEstic preparant un nou espai, un podcast de comentaris/crítiques de fotografies. Les fotografies que voleu que comentem les heu de pujar al taulell del nostre grup de fotografia a flickr. Cal que creeu un nou tema amb la fotografia i els paràmetres i/o condicions en que va ser exposada. Dels centenars de fotos rebudes n’escollirem una per fer el podcast, si bé totes seran comentades a flickr. En el moment que estem del nostre taller és necessari, per continuar avançant en els nostres coneixements, que participem tot a la crítica de fotografies.\nEtiquetes : Fotografia, llenguatge fotografic, taller de fotografia\n← Disc de la setmana: Jerry Garcia “Reflections”\nBuscant maçons amb nom propi (25) →\nOne thought on “Taller de fotografia (61)”\nAlbert Condal on dilluns, 2 Març 2009 a les 16:36 said:\nEncara som amics, però la foto en qüestió está massa carregada de color, no creus? ;)


Una selecció de peces d’art brut arriba al Casal Solleric | Bonart\nUna selecció de peces d’art brut arriba al Casal Solleric\nEl Casal Solleric presenta del 5 de desembre al 6 de gener l’exposició En versió original, una selecció de peces d’art brut amb obres realitzades per persones amb una malaltia mental que sorgiren d’un taller impulsat pel Solleric.\nEl regidor de Cultura, Patrimoni, Memòria Històrica i Política Lingüística, Llorenç Carrió, ha explicat que “les arts visuals ens serveixen, un cop més, d’eina per a la reflexió, i alhora d’utilitat per a la millora del dia a dia d’aquestes persones, per ajudar a desestigmatitzar la seva malaltia a nivell social”.\nDins les línies programatives del Casal Solleric es troba la realització de tallers socioeducatius amb col·lectius diversos. En el cas d’aquesta exposició, coordinada i comissariada per Assun Clar, s’ha treballat de forma col·laborativa en l’àmbit de la salut mental. L’art terapeuta Carmen Santiago ha conduit el taller amb el suport de monitors de les Unitats Comunitàries de Rehabilitació de Palma (Son Gibert i Serralta) i amb la col·laboració dels responsables d’aquest dispositiu de salut mental i de l’Hospital Psiquiàtric (Son Espases).\nAl taller participaren una quinzena de persones amb malaltia mental, que realitzaren les peces que es poden veure al Solleric. L’objectiu del taller és que les pràctiques artístiques esdevinguin una eina de reflexió que sigui d’utilitat per a la millora del dia a dia d’aquestes persones, així com per desestigmatitzar la seva malaltia a nivell social. A la presentació han assistit dos dels participant del taller, Irene Argüelles Lladó i Juan Andrés Martín\nEl terme art brut, encunyat per Jean Dubuffet el 1945, fa referència a l’art realitzat per persones alienes al món artístic i a la cultura oficial occidental. A partir de la dècada dels 70 els interns de l’Hospital Psiquiàtric Maria Gugging de Viena van ser reconeguts per Dubuffet com a destacats representants de l’art brut i van començar a mostrar les seves obres al circuit de galeries i museus europeu, passant a ser reconeguts al món de l’art com a valuosos representants d’aquesta tendència. Una selecció d’obres d’aquests artistes procedents de la col·lecció Peter Hopf es mostren, algunes per primera vegada, al públic a l’exposició gràcies a la col·laboració de la seva dipositària Marga Matas.\nA la imatge, acte de presentació de la mostra.\nEtiquetes: El Casal Solleric


El Govern destina quasi 4 milions d'euros a pavimentació de carreteres - Altaveu el diari digital d'Andorra\n19/06/2019 (18:00 CET)\nEl Govern ha adjudicat els treballs de nova pavimentació i reforç de les calçades de les carreteres generals, secundàries i carrers per concurs nacional urgent i per un import de 3 milions 700 mil euros. També s'ha adjudicat la fase 3 dels treballs de conservació, posada en valor i rehabilitació de l’antic Hotel Rosaleda, a Encamp.\nL'adjudicació dels treballs de nova pavimentació i reforç de les calçades s’emmarca en la voluntat del Govern de millorar la seguretat a la xarxa viària i tenen un termini d’execució previst de 12 mesos. L'empresa Pavand ha estat l'adjudicatària en un concurs nacional urgent i per un import de 3.772.573,38 d’euros.\nEl Govern també ha adjudicat la fase 3 dels treballs de conservació, posada en valor i rehabilitació de l’antic Hotel Rosaleda, a Encamp per un import de 489.625,01 euros. Els treballs consisteixen en una ampliació volumètrica de diferents pisos sobre la planta que actualment acull la sala polivalent.\nAquests treballs no afectaran en els terminis previstos de trasllat a l’edifici. La rehabilitació d’aquest edifici emblemàtic s’emmarca en la política del Govern de conservar i donar ús als edificis del seu patrimoni. En aquest cas, com ja es va anunciar, l’Hotel Rosaleda acollirà la nova seu del Ministeri de Cultura i Esports i diverses dependències del Departament de Cultura: Patrimoni Cultural, la Biblioteca Nacional i el Servei de Política Lingüística.


Política de Privacitat | Anxanet - Telecomunicacions per empreses\nUbicació Podeu consultar la informació addicional i detallada sobre Protecció de Dades sol·licitant-ho al nostre personal, pot sol·licitar còpia al correu electrònic info@anxanet.com\nL’enviament de dades de caràcter personal és obligatori per contactar i rebre informació sobre els serveis prestats per Anxanet Operadors de Xarxes S.L.\nD’acord amb el que estableix el Reglament Europeu 679/2016 i la Llei Orgànica 3/2018, de Protecció de Dades de Caràcter Personal, l’informem que les dades personals que s’obtinguin com a conseqüència del seu enviament de dades personals, seran incorporades a un fitxer titularitat de Anxanet Operadors de Xarxes S.L amb Anxanet Operadors de Xarxes S.L, tenint implementades totes les mesures de seguretat establertes a la Legislació vigent.\nL’Usuari que envia la informació a Anxanet Operadors de Xarxes S.L és l’únic responsable de la veracitat i correcció de les dades incloses, exonerant Anxanet Operadors de Xarxes S.L de qualsevol responsabilitat al respecte.\nAnxanet Operadors de Xarxes S.L No respon de la veracitat de les informacions que no siguin d’elaboració pròpia i de les que s’indiqui una altra font, de manera que tampoc assumeix cap responsabilitat pel que fa a hipotètics perjudicis que poguessin originar-se per l’ús d’aquesta informació.\nS’exonera Anxanet Operadors de Xarxes S.L de responsabilitat davant de qualsevol dany o perjudici que pogués sofrir l’Usuari com a conseqüència d’errors, defectes o omissions, en la informació facilitada per Anxanet Operadors de Xarxes S.L sempre que procedeixi de fonts alienes a Anxanet Operadors de Xarxes S.L.\nAnxanet Operadors de Xarxes S.L no cedirà les dades personals a tercers. No obstant, en el cas de ser cedits a algun tercer es produiria una informació prèvia sol·licitant el consentiment exprés de l’afectat en virtut de l’Art. 6 LOPD.\nPot exercir els drets d’accés, rectificació, supressió i oposició, limitar el tractament de les seves dades, o directament oposar-se al tractament, o exercir el dret a la portabilitat dels mateixos. Tot això, mitjançant escrit, acompanyat de còpia de document oficial que li identifiqui, dirigit a Anxanet Operadors de Xarxes S.L – CIF: B65328932, Adreça Postal: Calle Masia d’en Notari, 23 Nave 3 – Localitat: Vilanova i la Geltrú – CP: 08800, també pot enviar un e-mail a: info@anxanet.com\nEn cas de disconformitat amb el tractament, també té dret a presentar una reclamació davant l’Agència Espanyola de Protecció de Dades. També podrà oposar-se als nostres enviaments de comunicacions comercials (Art.21.2 de la LSSI) a través de la següent adreça de correu electrònic: info@anxanet.com indicant BAIXA a l’assumpte.\nPodeu consultar la INFORMACIÓ AMPLIADA sobre Protecció de Dades sol·licitant-ho al nostre personal, o bé al correu electrònic info@anxanet.com indicant en l’assumpte: INFORMACIÓ AMPLIADA.\nL’Usuari declara haver estat informat de les condicions sobre protecció de dades de caràcter personal, acceptant i consentint el tractament dels mateixos per part de Anxanet Operadors de Xarxes S.L), en la forma i per a les finalitats indicades en la present Política de Protecció de Dades Personals.\nAnxanet Operadors de Xarxes S.L es reserva el dret a modificar la present política per adaptar-la a novetats legislatives o jurisprudencials així com a pràctiques de la indústria. En aquests supòsits, Anxanet Operadors de Xarxes S.L anunciarà en aquesta pàgina els canvis introduïts amb raonable antelació a la seva posada en pràctica.


Estratègies metodològiques a la Formació Professional - PDF Descargar libre\nDownload "Estratègies metodològiques a la Formació Professional"\nRaúl Marín Rojas\n1 MÀSTER EN FORMACIÓ DEL PROFESSORAT DE SECUNDÀRIA OBLIGATÒRIA I BATXILLERAT, FORMACIÓ PROFESSIONAL I ENSENYAMENT D'IDIOMES Estratègies metodològiques a la Formació Professional Casos / FCT Judit Tobar, Sandra Lamarca, Marta Sarrà\n2 ÍNDEX - Situació Situació Situació\n3 SITUACIÓ 1: Reunió al Despatx de la Coordinadora dels estudis de Formació Professional. Juny 2014 (1) Cap d estudis de Formació Professional (2) Tutora de CFGM Farmàcia i Parafarmàcia (3) Tutora de CFGS Tècnic de Laboratori Cap Estudis: Bon dia Tutores: Bon dia Cap Estudis: Com ja sabeu sóc la coordinadora dels cicles de Formació Professional que comencem per primera vegada l any vinent al centre. Us he reunit al final de curs per acabar de concretar aspectes sobre les pràctiques dels cicles que començarem al setembre dels quals sereu les tutores. Abans de començar teniu algun dubte? Tutora Farmàcia: Tenim varis dubtes ja que venim d impartir classe a la ESO i aquest món de les pràctiques és totalment nou per nosaltres. Tu Marta també tens dubtes? Tutora Laboratori: Sí, en tinc varis, crec que és millor que ens actualitzis sobre com està el tema actualment i desprès si continuem amb dubtes ja t ho comentem. Cap Estudis: Doncs, les FCT Formació Centres de Treball, són unes pràctiques formatives no laborals que l alumne ha de realitzar durant el Cicle Formatiu en una empresa externa al centre. A partir d aquesta conversa a les tutores els hi van sorgir uns dubtes: Són obligatòries les FCT? On podem trobar la informació sobre l estructura organitzativa de les FCT? (durada, horari..) De quina manera estableixen acords l escola i l empresa? Com es fa oficial aquest acord? Qui és el responsable de l alumne durant el període de FCT? 3\n4 SITUACIÓ 2: Reunió informativa de Cicles Formatius. Setembre 2014 (1) Tutora de CFGM farmàcia i Parafarmàcia (2) Tutora de CFGS Tècnic de Laboratori (3) Alumnes dels cicles formatius Tutora Farmàcia: Bon dia nois i noies, som la Marta i la Judit, les tutores dels cicles formatius de Sanitat i us hem reunit aquí per explicar-vos en què consisteixen la Formació en Centres de Treball que realitzareu aquest curs. Tutora Laboratori: Són unes pràctiques que realitzareu a farmàcies o laboratoris en funció del cicle que curseu i les fareu de gener a finals de maig si veiem que heu assolit les competències necessàries per poder realitzar-les. Durant l estada a l empresa haureu de complimentar el quadern de pràctiques. En el torn de preguntes els alumnes es plantegen els dubtes següents: Com triarem el lloc on farem les pràctiques? Què és el quadern de pràctiques? A qui li podem preguntar els dubtes que tinguem durant les pràctiques? Algun professor ens farà un seguiment? 4\n5 SITUACIÓ 3: Centre de Pràctiques/ Empresa. Maig 2015 (1) Tutora acadèmica (Centre Educatiu) (2) Alumne (Esther) (3) Tutora clínica (Empresa) Tutora acadèmica: Hola noies com va? Com sabeu, un cop finalitzat el període de pràctiques, ens reunim per fer l avaluació final i així posar en comú com han anat aquests mesos de pràctiques. Doncs comencem? Alumne: Per mi ha sigut molt profitós realitzar aquestes pràctiques i he aprés molt. Tutora Clínica: La veritat es que estem molt satisfets amb ella. L Esther ha col laborat molt i ha tingut molta iniciativa. Preguntes: Què creieu que li ha aportat a l Esther (alumne) realitzar les pràctiques? Quins beneficis obté l empresa pel fet de tenir alumnes de pràctiques? 5\nCONCURS DE BORSA Instruccions per Operar\nCONCURS DE BORSA Instruccions per Operar Com realitzar les ordres. Per poder OPERAR en el concurs, comprar o vendre accions, heu de trucar al Parquet de Borsa de Caixa Manlleu des de qualsevol telèfon


Bici-Vici: Passejades i excursions per la Cerdanya\nRecull de passejades i excursions curtes a peu per a fer en família i amb nens petits per diverses zones de la Cerdanya.\nDe Cap de Rec fins a l'estany de l'Orri\nUn itinerari curt i força concorregut des del refugi de Cap de Rec (Lles) que a l'hivern es pot fer amb raquetes (1,6km +191m).\nA l'estiu quan la pista és oberta al trànsit, ens podem saltar el primer tram de bosc i convertir aquesta petita excursió en una passejada de 500 metres amb poc més de 70 m de desnivell ascendent.\nAransa - Bassa de la Comabella (1km, +80m)\nUna passejada curta des de les pistes d'esquí de fons d'Aransa fins a un llac força amagat que ens quedarà a l'esquerra del camí i que podem passar de llarg si no anem molt atents. El punt de sortida és un camí que surt de darrera del Fornell en direcció nord i que després vira cap al nord-oest.\nAquesta estany i aquest recorregut és un petit tast de la Ruta del Estanys Amagats.\nA Martinet creuem el riu i trobem un centre d'informació que val la pena visitar. L'itinerari surt des d'allà mateix i remunta un tram del riu Segre fins a un mirador (1km planer). Més informació.\nVolta al Castell de Llívia\nDes de l'església de Llívia anem en direcció NO per agafar la carretera que voreja el turó del castell. Una pista puja fins a dalt, però la idea és pujar per un sender per l'obaga del turó i després baixar per un sender per la solana en direcció al poble i creuant la pista d'accés (2 km +130m).\nEvidentment les passejades curtes per la Cerdanya són inacabables i aquest recull només conté algunes de les que he fet els últims anys i que recordo amb detall. Per acabar, apunto alguns camins entre pobles, per exemple:\nDe Lles a Arànser\nDe Martinet a Montellà (puja força)\nDe Riu a Pedra\nD'Alp a Sanvastre\nVegeu també: Passejades i excursions per la Cerdanya (2)


Page-2 Kraft Paper Bag, Kraft Paper Bag, Kraft Paper Bag Bag, fàbrica de la Xina\nDescripció:Bossa de paper Kraft,Bossa de paper Kraft marró,Bossa de paper Kraft Paper,Bossa de paper Kraft impresa,,\n HomeProductesBossa de paperBossa de paper Kraft\nBossa de paper Kraft (Total 34 Products)\nCategories de productes de Bossa de paper Kraft , som fabricants especialitzats de la Xina, Bossa de paper Kraft , Bossa de paper Kraft marró proveïdors / fàbrica, productes a l'engròs d'alta qualitat de Bossa de paper Kraft Paper R + D i fabricació, tenim el perfecte servei postvenda i suport tècnic. Esperem la vostra cooperació!\nBossa d’embalatge de compres de paper amb un fort mànec\nBossa de paper kraft ecològic amb mànec Bossa de paper kraft és una espècie de bossa de paper que és molt popular usada per al regal o l'embalatge comercial, això és degut a que el seu paper kraft madterial és una espècie de correu co-amigable...\nBossa de paper kraft estampada amb mànec marró Bossa de paper Kraft Mànec de paper kraft de color marró base 80gsm-250gsm sobre la mida de les bosses de paper Kraft; Aquesta bossa de paper Kraft Color marró amb serigrafia en color blanc amb el seu...\nVenda a l'engròs bossa de paper Kraft marró a mida Bossa de paper Kraft Brown de paper kraft de color marró base 80gsm-250gsm sobre la mida de les bosses Kraft Paper; Bossa de paper Kraft a l'engròs amb una mida de 18x8.5x 25cm H Disseny...\nBossa de la compra de bosses de paper a mida de la venda en calent Bossa de paper Kraft, d'estil clàssic, a tot tipus de persones li encanten aquest tipus, bones per vendre. Bossa de paper marró, de bon color i qualitat, pot transportar...\nBossa de compra bossa de paper en bossa Bossa de paper Kraft, d'estil clàssic, a tot tipus de persones li encanten aquest tipus, bones per vendre. Bossa de compres en venda calenta, de bon color i qualitat, pot transportar mercaderies pesades....\nVenda calenta bossa de paper kraft bossa de la compra Bossa de paper Kraft, d'estil clàssic, a tot tipus de persones li encanten aquest tipus, bones per vendre. Bossa de paper marró, de bon color i qualitat, pot transportar mercaderies pesades....\nPaper imprès per a regal de paper kraft blanc Bossa de kraft blanc, bossa de paper kraft blanc amb impressió a tot color, alta qualitat i fantasia. Bosses de paper Kraft, bossa de paper amb mànec, fàcil de transportar. Bossa d’embalatge Kraft, bossa...\nBossa de compres per a regals de paper kraft negre Bossa de paper de paper kraft imprès , El paper kraft és una mena de cooperació electrònica paper i molt durador i el cost és econòmic, per la qual cosa és popular per utilitzar-lo en bossa de...\nbossa d’embalatge de compres de paper amb un fort mànec La bossa d’embalatges de la compra de paper s’acostuma a fer en paper kraft, ja que és una mena de suport ecològic paper i molt durador, a més el cost és econòmic. Bossa de compres de paper...\nBossa de la compra de paper de regal de paper kraft ecològic La bossa de paper kraft marró és una espècie de bossa de paper popular, ja que el paper kraft és una mena de co- e -friendly paper i molt durador. Bossa de compres de paper barata feta en...\nBossa de regal de paper kraft impresa offset amb mànec La bossa de paper Kraft és una espècie de bossa de paper popular, ja que el paper kraft és el paper durador, fins i tot la seva superfície és una mica rugosa. bossa de regal de paper kraft amb...\nBossa de regal de paper Kraft Brown per Nadal La bossa de paper Kraft és una espècie de bossa de paper popular, ja que el paper kraft és el paper durador, fins i tot la seva superfície és una mica rugosa. Aquesta bossa de paper kraft es pot...\nBossa de paper Kraft marró cistomitzada amb nanses de PP Bossa de paper Kraft, d'estil clàssic, a tot tipus de persones li encanten aquest tipus, bones per vendre. Bossa de paper marró, de bon color i qualitat, pot transportar mercaderies...\nXina Bossa de paper Kraft Proveïdors\nLiyang Paper Products Co., Ltd. va ser fundada el 1999, una empresa professional integrada en R + D, màrqueting i fabricació. Liyang Printing proporciona les millors solucions i serveis a diversos camps de la indústria. Per exemple, podem fer bossa de paper kraft agradable i de luxe per als productes packaging.Such com Kraft Paper Bag, Plastic Kraft Paper Bag, Kraft Paper Bag Bag, Paper Kraft Print Paper Les nostres bosses de paper kraft etc. d'alta qualitat són un embalatge exquisit per als vostres productes.\nQualsevol consulta a la nostra bossa de paper kraft, si us plau, contacteu amb nosaltres en qualsevol moment\nBossa de paper Kraft Bossa de paper Kraft marró Bossa de paper Kraft Paper Bossa de paper Kraft impresa Bosses de paper Kraft


test | Activitats | Coordinadora Alcoià i Comtat pel valencià\nConcurs escolar Joan Fuster\nCONCURS LITERARI SOBRE ELS AFORISMES DE JOAN FUSTER\nCoordinadora de l’Alcoià i el Comtat pel Valencià-Escola Valenciana convoca un concurs literari sobre aforismes per sumar-se a les activitats que en l'any 2022 es realitzaran per celebrar el centenari del naixement d'un escriptor clau en la cultura en valencià del segle XX.\nParticipants. Alumnat de Secundària, Graus Formatius, Batxillerat, Escola d’Idiomes, Escola d’Adults... dels centres educatius de l'Alcoià i el Comtat.\nTreball a realitzar: escriure un text de valoració o creació a partir d’algun dels aforismes proposats, 300 paraules màxim. També podeu crear un podcast o vídeo sobre qualsevol aspecte de Joan Fuster. En aquest cas, cal enviar els enllaços en un PDF, amb les dades de l'autor, per facilitar-ne la visualització. És important la cura ortogràfica i sintàctica, el vocabulari i l’originalitat.\nPresentació dels treballs. Els treballs s'hauran de presentar, amb una lletra Arial en cos dotze i format «pdf» abans del dia 13 d'abril per correu electrònic a l'adreça coordinacio@trobadesalcoiacomtat.cat\nDades. Tots els treballs hauran d'incorporar, dins del PDF, les següents dades: Autoria, curs, centre i poble.\nPremis. S'atorgaran fins a tres premis de 100€ cada un, en vals de compra en les llibreries col·laboradores. El veredicte es farà públic abans del 21 de maig, dia de la Trobada d’Escoles Valencianes\nCoordinadora de l’Alcoià i el Comtat pel Valencià-Escola Valenciana farà difusió els treballs guanyadors en els mitjans que considere.\nEls aforismes proposats per a comentar, valorar o crear algun text són: *\n* Tots, si arribem a tenir raó, la tenim a mitges\n* La llibertat és un hàbit, i no resulta gens fàcil d'adquirir. Només s'adquireix amb la pràctica.\n* Les persones felices no tenen memòria.\n* No faces de la teua ignorància un argument.\n* Llegir no és fugir. Llegir és seguir vivint. I casascú ho fa a la seua manera.\n* Tota política que no fem nosaltres serà feta contra nosaltres.\n* Un bon llibre sempre és una provocació.\n* El que mana vol que els manats siguen dòcils. Hem de partir d'aquesta obvietat.\n* Ningú no s'ha d'enganyar. Dir bon dia ja és fer literatura.\n* Les idees clares. Els sentiments confusos.\n* Entre el bé i el mal podríem aspirar a l'alegria.\n* El perill atrau perquè altera la rutina.\n* Digueu la veritat. Així us vengueu.\n* Tens un cos. Aprofita'l.\n* Res no uneix tant com una bestiesa compartida.\n* No tingueu més conviccions que les dedididament imprescindibles.\nSi vols saber més sobre Joan Fuster:\nÀudio-auca Joan Fuster de la Coordinadora pel valencià:\nYoutube: Auca de Joan Fuster


Tret de sortida Erasmus+\nEls passats dies 10 a 12 d’octubre dos professors de l’institut Eugeni Xammar van viatjar a North Shields, Newcastle (Regne Unit), acollits pel John Spence Community High School, un dels cinc centres europeus d’ensenyament secundari que, juntament amb el Xammar, desen...\nApadrinament 4t - 1r d'ESO\nCom ja s'ha anat fent en cursos anteriors, els alumnes de 4t d'ESO apadrinen els nouvinguts. Podeu veure les fotos de la primera trobada.\nProjecte 4t d'ESO castellà\nEls alumnes de 4t d'ESO estan treballant en un projecte d'elaboració de materials didàctics sobre la puntuació a la matèria de Llengua castellana, el lema del qual és "Si pots explicar-ho, ho saps fer", i té un enfocament pragmàtic.\nEls alumnes de 2n d'ESO van anar a passar el matí al canal olímpic de Castelldefels on van practicar activitats com rem i tir amb arc.\nSortida de tutoria 4t d'ESO\nEls alumnes de 4t d'ESO van fer un itinerari d'uns 7 km per la zona de Santa Fe del Montseny. Sortint de Can Cassades van caminar fins l'Esquei de Morou, on van esmorzar, per completar l'itinerari passant per l'empedrat de Morou i el pantà de Santa Fe.\nSortida de tutoria 3r d'ESO\nEls alumnes de 3r van fer una visita guiada al Monestir de Sant Pere de Casserres (Osona).\nSortida de tutoria 2n batxillerat\nEls alumnes de 2n de batxillerat van visitar el Museu Nacional d'Art de Catalunya (MNAC), a Montjuïc, on van gaudir d'una visita guiada titulada "Art i compromís" centrada en la Guerra Civil espanyola.\nEls alumnes de 2n de batxillerat van fer un itinerari científic pel barri gòtic de Barcelona que va incloure la visita al Museu anatòmic.\nEls benjamins de l'institut van anar caminant des de Can Sous fins a Puiggraciós i van tornar, també a peu, a l'institut.\nManifest reflexió fets 1 octubre\nL'endemà de la jornada de l'1 octubre, s'ha convocat a professors i alumnes a les 12h per a llegir el següent manifest: Davant dels fets esdevinguts al llarg de la jornada d’ahir, on es van poder viure situacions que atemptaven contra els drets més bàsics de les person...


Notícies - Conesa subratlla el rol dels ajuntaments per crear un tercer sector fort\nConesa subratlla el rol dels ajuntaments per crear un tercer sector fort\nel 25/oct/13 Núria Juanico Política PDF\nL'alcaldessa troba essencial el paper de les administracions locals per crear un tercer sector fort i potenciar els serveis socials. Així ho ha defensat Mercè Conesa aquest divendres en una xerrada a la Fundació Pere Tarrés, on ha destacat que s'ha de prioritzar l'eix social des de tots els àmbits i concebre la pobresa no només en termes econòmics sinó també de capacitats.\nEn la trobada, l'alcaldessa ha destacat la importància de marcar-se objectius socials, un repte en què les administracions locals juguen un rol fonamental. Mercè Conesa ha remarcat que cal prioritzar l'eix social a tots els àmbits, però que les entitats 'no poden dependre únicament de les subvencions' sinó que han de buscar altres fonts d'ingressos. També ha emfatitzat la necessitat de demanar a les empreses una implicació amb el territori i des dels consistoris valorar el retorn social de les propostes que es presenten a concursos públics. Tot plegat per crear un ecosistema local i construir un model social més sensible i actiu que l'actual.\nLes administracions som capaces de generar ecosistemes en què no només actuen els consistoris sinó també les entitats del tercer sector.\nL'alcaldessa ha rebutjat contundentment la reforma del règim local que pretén impulsar l'Estat espanyol, perquè creu que és 'un atac frontal contra la cohesió dels municipis'. Segons Conesa, aquesta mesura 'es carrega les competències dels serveis socials locals' i suposa 'treure els ulls i les orelles als ens que poden respondre més ràpidament'.\nEn la xerrada, els responsables de diverses organitzacions han exposat les seves percepcions sobre el tercer sector mitjançant preguntes i reflexions. L'acte ha comptat amb la presència de la directora general de l'Institut Català d'Assistència i Serveis Socials (ICASS), la santcugatenca Carmela Fortuny, i diversos regidors de l'Ajuntament.\nL'alcaldessa, Mercè Conesa, en el moment de la seva intervenció / Foto: Localpres


El blog de Claudi Puchades: La Sara Dalmau en exposició\nLa Marta Hernández Jódar em proposa visitar la nova exposició de la Sara Dalmau:\nUs enviem informació sobre l’exposició HYPATIA: DONA I SENY, que es podrà visitar al Monestir de Santes Creus durant aquest mes de desembre. I al gener 2018 es traslladarà a l’Ateneu de Barcelona.\nEls llenços utilitzat per l’autora, Sara Dalmau, en les pintures són dogues de roure de velles botes de vi, que gràcies al tartàric que les recobreixen després d’haver guardat vi durant tants anys, els hi donen una textura especial per ser pintades.\nUs convidem a visitar-la i us animem a ajudar-nos a fer-ne difusió.\nComunicació Sara Dalmau\nHYPATIA: DONA I SENY\nAdmirar l'impossible i retre-li honor és el que vull fer en aquesta nova exposició. No només en aquest garbuix que són les matemàtiques i el brillant saber d'aquesta dona sàvia i antiga, sinó també en aquesta perseverança que suposa anar desgranant la incògnita per obtenir un resultat.\nPerseverança, perquè obtenir un resultat és una actitud, si em permeteu, molt femenina, que va lligada a separar, a ull, el contingut d'un sac de patates en quatre piles, perquè et duri un mes, tot i que, potser, tècnicament, no és sàpiga dividir ni que és la microeconomia. O en agafar només dues monedes, enlloc de tres, del moneder, tot i que les corbes de l'estalvi per càpita anual no hi ha qui les entengui.\nAdmirar l'impossible és veure com cada dia, fent malabars i aplicant fórmules incomprensibles, ens en sortim o treballem per fer-ho, posant'hi a més poesia.\nUs estimo tendint a l 'infinit.\nPublicat per claudi puchades a 18:21\nEtiquetes de comentaris: Sara Dalmau en exposición.